ฮั่งเส็งปิดเช้าบวก 97.32 จุด ตามตลาดหุ้นสหรัฐ
ฮั่งเส็งปิดเช้าบวก 97.32 จุด ตามตลาดหุ้นสหรัฐ
21 มิ.ย. 2559

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 97.32 จุด หรือ 0.47% ปิดภาคเช้าที่ 20,607.52 จุด ตามทิศทางของตลาดหุ้นสหรัฐ หลังโพลล์หลายสำนักบ่งชี้ว่า ชาวอังกฤษที่สนับสนุนให้สหราชอาณาจักรอยู่ในสหภาพยุโรป (EU) ต่อไปนั้น มีมากกว่าผู้ที่สนับสนุนให้แยกตัวออกจาก EU         
ล่าสุด ผลการสำรวจของหนังสือพิมพ์เดอะ เทเลกราฟ ซึ่งจัดทำเมื่อวานนี้บ่งชี้ว่า ฝ่ายที่สนับสนุนให้อังกฤษยังคงเป็นสมาชิก EU ต่อไปมี 53% ส่วนฝ่ายที่สนับสนุนให้แยกตัวออกจาก EU มี 46%